Diari Oficial de la Generalitat Valenciana


Sumari del DOGV 3784, del 03-07-2000 (2000/5122)

RESOLUCIÓ de 26 de maig de 2000, de la Direcció General de Pesca i Comercialització Agrària, per la qual s'autoritza a Granja Marina La Safor, SL, l'ampliació de la instal·lació d'un establiment de granja marina en terrenys de domini públic marítim terrestre davant el terme de Gandia (València).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3784

Data del DOGV
:   03-07-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/5122


Data del document
:   26-05-2000

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Gandia
    * piscicultura
    * empresa privada

RESOLUCIÓ de 26 de maig de 2000, de la Direcció General de Pesca i Comercialització Agrària, per la qual s'autoritza a Granja Marina La Safor, SL, l'ampliació de la instal·lació d'un establiment de granja marina en terrenys de domini públic marítim terrestre davant el terme de Gandia (València). [2000/M5122]
  
Vist l'expedient instruït a instàncies del senyor Antonio García García, en representació de Granja Marina La Safor, SL, sobre sol·licitud d'autorització per a l'ampliació de l'establiment d'aqüicultura granja marina autoritzat per mitjà de la Resolució de 26 d'octubre de 1998, la Direcció General de Pesca i Comercialització Agrària resol:
  
Primer
  
Atorgar l'autorització administrativa per a l'ampliació d'un establiment de piscicultura marina, d'acord amb les condicions que s'indiquen en aquesta resolució.
  
Segon
  
L'ampliació constarà de 12 gàbies de 16 metres de diàmetre amb una superfície de 21.600 m², tota ella sobre la superfície autoritzada per mitjà de la Resolució de 8 d'octubre de 1998, del Ministeri de Medi Ambient.
  
Tercer
  
Es compliran les condicions i prescripcions de la resolució següent:
  
- Resolució de declaració d'impacte ambiental, de la Conselleria de Medi Ambient, de 2 de març de 1999.
  
Quart
  
Aquesta autorització tindrà vigència mentre que no es produïsca la paralització de l'activitat sense causa justificada segons el parer dels serveis tècnics de la Conselleria d'Agricultura, Pesca i Alimentació, o l'extinció de les autoritzacions emeses pels diferents organismes competents.
  
Caldrà concloure les obres d'instal·lació i l'establiment haurà de trobar-se en funcionament normal en un termini màxim de 15 mesos a partir d'aquesta resolució.
  
Cinqué
  
L'ampliació s'ajustarà en tot moment al projecte presentat i visat número GN-19/99, de 18.03.1999. Qualsevol variació sobre això s'haurà de comunicar a la Conselleria d'Agricultura, Pesca i Alimentació.
  
Sisé
  
L'inici i l'acabament de les obres es comunicarà als serveis territorials de la Conselleria d'Agricultura, Pesca i Alimentació i, per iniciar l'explotació, caldrà la inspecció prèvia de les instal·lacions per part dels serveis tècnics de la conselleria.
  
Seté
  
Els organismes competents podran inspeccionar la marxa de les obres que es realitzaran, com també el funcionament de l'establiment, i el titular quedarà obligat a permetre l'entrada dels inspectors i tècnics corresponents.
  
Vuité
  
L'incompliment de les normes que s'estableixen ací serà sancionat administrativament de conformitat amb la Llei 2/1994, de 18 d'abril, de la Generalitat Valenciana, sobre defensa dels recursos pesquers.
  
Nové
  
Aquest establiment s'ajustarà a allò que s'estableix en el Decret 25/2000, de 22 de febrer, del Govern Valencià, pel qual es crea i es regula el registre d'establiments d'aqüicultura de la Comunitat Valenciana, i haurà de notificar als serveis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques com de les que formen part d'aquestes.
  
b) El cessament de l'activitat.
  
c) Les ajudes públiques concedides a l'establiment, indicant-ne la finalitat.
  
d) Els canvis de adreça o raó social i del número d'identificació social.
  
Aquesta resolució no posa fi a la via administrativa, i podrà interposar-s'hi un recurs d'alçada davant la consellera d'Agricultura, Pesca i Alimentació en el termini d'un mes comptador des de l'endemà de la notificació d'aquesta resolució, d'acord amb les disposicions de l'article.114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.